Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: 1986. évi II. törvény (a továbbiakban: sajtótörvény) 12. §
Paragraph Index: 166

(2) bekezdése alapján az idõszaki lap elõállítása és nyilvános közlése bejelentési kötelezettség alá esik. A sajtótörvény idõszaki lap fogalmát meghatározó 20. § f) bekezdése nem rendelkezik az online megjelenõ hírlapokról, ezért az elektronikus lapok, legyenek bár csak elektronikus formában megjelenõk vagy nyomtatott formában közismert, de elektronikus formában is létezõ lapok, nem egységesek abban, hogy önmagukat — a sajtójog szabályainak megfelelõen — idõszaki lapnak tekintik-e. Ezért a ma Magyarországon mûködõ egyes online hírlapok közül néhány idõszaki lapként vetette magát nyilvántartásba, a többi viszont ilyen bejelentés nélkül mûködik. Minthogy az elektronikus formában megjelenõ hírportálok nyilvántartásba vételére vonatkozó szabályok hiányoznak a magyar jogrendszerbõl, az átvilágítási törvény 2. § (3) bekezdés 18. pontjának „az arra illetékes hatóság által nyilvántartott” fordulata alkalmazhatatlan. Dr. Kukorelli István s. k., alkotmánybíró Dr. Strausz János alkotmánybíró különvéleménye A határozat rendelkezõ részének 4. pontjában az Alkotmánybíróság — egyebek között — elutasította az 1994. évi XXIII. törvény 1. § e) pontjával kapcsolatban a mulasztásban megnyilvánuló alkotmányellenesség megszüntetésére irányuló indítványt. Mivel ezzel a döntéssel nem értek egyet, különvéleményt jelentek be a határozat rendelkezõ részének fent megjelölt része, valamint az ahhoz kapcsolódó indokolás ellen. Véleményem szerint az indítvány megalapozott, ezért az Alkotmánybíróságnak meg kellett volna állapítania az alkotmánysértõ mulasztás fennállását. Az említett 1. § e) pont a Nyilaskeresztes Pártban viselt tagságot is átvilágítási okként jelöli meg, a határozat indokolása pedig ezen párt tagságának az 1944. október 15-i események utáni magatartásában jelöli meg az átvilágítás szükségességét azzal az érveléssel, hogy a kommunista pártokban viselt tagság ettõl teljesen eltérõ megítélés alá esik. Az 1. § a)—d) pontjaiban taxatíve felsorolt személyi és tevékenységi kör ezzel szemben az 1945-tõl 1990-ig terjedõ korszakra, tehát a szovjet megszállás korára vonatkozik, és lényegesen szûkebb terjedelmû az e) ponthoz képest. Itt a rendszer egyes erõszakszerveiben viselt tisztség, illetve tagság szerepel az átvilágítás okaként, valamint egyes vezetõ állami és politikai tisztségek. Ellenõrzés (átvilágítás) alá esnek tehát — egyebek között — az 1945 után különbözõ elnevezés alatt mûködõ politikai (állambiztonsági) rendõrség tisztjei és titkos ügynökei, valamint az 1956—1957-ben szolgálatot teljesítõ karhatalmisták. Ebbõl következik, hogy nem világítandók át ezzel szemben az 1957-tõl 1989-ig mûködõ munkásõrség tagjai, noha ez a szervezet is fegyveres kommunista pártmilícia volt, akárcsak az ún. „pufajkás” karhatalom. Továbbá, ellentétben a nyilas párttagsággal, a váltakozó nevû kommunista pártokban (MKP, MDP, MSZMP) viselt tagság nem minõsül átvilágítási oknak. Ezért ezek tagjai jelenleg is ellenõrzés nélkül tölthetnek be minden, a

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes